ROMÂNIA

JUDEȚUL CLUJ

COMUNA VALEA IERII

CONSILIUL LOCAL

H O T Ă R Â R E

privind aprobarea trecerii unui imobil din domeniul public al comunei în domeniul privat precum și aprobarea demolării acestui imobil

Consiliul Local al comunei Valea Ierii întrunit în ședința ordinară din data de 21 decembrie 2017,

Examinând proiectul de hotărâre cu privire la aprobarea trecerii unui imobil din patrimoniul public în patrimoniul privat al comunei precum și aprobarea demolării acestui imobil având denumirea ,,Magazie primărie" , proiect din inițiativa primarului,

Văzând expunerea de motive nr.2916 din 13.12.2017 precum și raportul nr.2946 din 19.12.2017,

Ținând cont de prevederile art. 864 din Codul civil, art.10 alin.2 din Legea nr.213/1998, cu modificările ulterioare,

În baza prevederilor 36 alin.2 lit.c) din Legea nr.215/2001, rep., cu modificările și completările ulterioare,

În temeiul prevederilor art.45 din Legea nr.215/2001, rep., cu modificările și completările ulterioare, privind administrația publică locală,

H O T Ă R Ă Ș T E:

Art.1. Se aprobă trecerea din domeniul public în domeniul privat al comunei Valea Ierii a clădirii având denumirea " Magazie primărie " aflată în patrimoniul public al comunei la poziția nr.36 conform anexei la Hotărârea Consiliului Local Valea Ierii nr.26 din 24 mai 2017.

Art.2. Se aprobă demolarea clădirii având denumirea " Magazie primărie", cu o suprafață de 40 mp, din lemn, construită în anul 1998.

Art.3. Cu ducerea la îndeplinire a prezentei hotărâri se încredințează primarul comunei Valea Ierii.

Președinte de ședință, Contrasemnează:

Paul-Vasile Michile Secretar,

Nelia-Crenguța Mariș

**Nr.61 din 21.12.2017**

***Prezenta hotărâre a fost adoptată cu respectarea prevederilor legale privind majoritatea de voturi, astfel: 9 voturi “pentru” din totalul de 9. Consilieri locali prezenţi: 9 din totalul de 9 consilieri locali în funcţie.***